EkBass/fiwiki-20250220-pages-articles huggingface dataset:
Vanutus

Vanutus eli vanuttaminen on villaa ja muita eläinkarvakuituja sisätävien tekstiilien viimeistysmenetelmä, jolla niihin saadaan lujuutta, lämmöneristävyyttä ja pehmeyttä. Tekstiiliteollisuudessa vanuminen saadaan aikaan vanutuskoneilla kosteaa, lämpimässä saippualiuoksessa olevaa kangasta tai neulosta hakkaamalla tai puristamalla. Huopa on vanutettu tuote ja myös sarkaa vanutetaan. Entisaikoina vanutus suoritettiin ihmisvoimalla joko käsin tai polkemalla. Myöhemmin se tehtiin vesivoimalla käyvissä vasaravanuttimoissa eli tamppilaitoksissa. Vasaravanuttimia käytettiin 1900-luvulla huopateollisuudessa ja paksuja puristinhuopia valmistettaessa. ==Lähteet== Luokka:Käsityötekniikat Luokka:Tekstiilit
Vanuminen

Vanuminen tarkoittaa villaisten ja muita eläinkarvakuituja sisältävien tekstiilien huopautumista ja kutistumista. Näin tapahtuu kosteuden, lämmön, mekaanisen liikkeen ja saippuan vaikuttaessa tekstiiliin, jolloin muodostuu tiivis kuitumassakerros. Vanumisen jatkuessa tuotteen sidos- ja lankarakenne lopulta häviää kokonaan, tuote kutistuu ja siitä tulee tiivistä kuitumassaa. Villa- ja karvakuitujen suomumainen pintarakenne saa aikaan kitkakerroineron. Suomupintaisten kuitujen siirtyessä toistensa suhteen suomujen myötäsuuntaan on kuitujen välinen kitka paljon pienempi kuin niiden liikkuessa suomujen vastasuuntaan. Vanumista tapahtuu erityisesti pestäessä tuotetta, jolloin kuitujen pinta tulee liukkaaksi, ja ne liukuvat kuitusuomujen myötäsuuntaan. Liukuessaan kuidut päätyvät tuotteen rakoihin muodostaen tiiviin huopamaisen pinnan. Vanumista hyödynnetään villakankaiden viimeistyksessä ja huopaamalla valmistettavien tuotteiden teossa. Pesuun liittyvää vanumista on pyritty vähentämään erilaisilla kemiallisilla viimeistysmenetelmillä, mutta usein ne heikentävät villan hyviä ominaisuuksia. Kemiallisessa pesussa vanuminen on hyvin vähäistä. ==Katso myös== *Vanutus ==Lähteet== Luokka:Tekstiilit
Vanttajajärvi

Vanttajajärvi on ylänköjärvi Kuusamon keskustan kaakkoispuolella Pohjois- Pohjanmaan koillisosassa. Sen pinta-ala on 3,9 neliökilometriä. Etäisyys Oulusta on 200 kilometriä itäkoilliseen. Historiallinen Salpalinja kulkee Vanttajajärven kautta.Vanttajajärvi. Järviwiki. Viitattu 26.12.2022. == Maantiede == Vanttajajärven pituus kaakosta luoteeseen on 5,8 kilometriä. Järven keskiosaa hallitsee Vanttajansaari, jonka itäpuolella järvi on noin 1,1 kilometriä leveä. Valtaosin allas on alle kilometrin leveä. Luoteisen rannan Varsaniemen ja Hirsiniemen kohdalla altaan leveys on noin 300 metriä. Vanttajajärvessä on lukuisia vähintään kymmenen metriä syviä alueita, ne sijaitsevat pääosin Vanttajansaaren tuntumassa tai saaren itäpuolella. Järven luoteisosa on enintään viisi metriä syvä, myös järven kaakkoinen osa on matalaa. Vanttajajärven saariluku on seitsemän. Saarista viisi on yli aarin mutta alle hehtaarin laajuisia. Vanttajansaaren pinta-ala on viitisentoista hehtaaria ja järven luoteisosassa sijaitsevan Niskasaaren pinta-ala on nelisen hehtaaria. Vanttajajärveä reunustaa suo- ja metsämaa (Tarttumankangas, Korentokangas, Kontioräme, Varsa-aho, Perkkiösuo). Järven etelärannan Koiraharju kohoaa yli 40 metriä järvenpintaa korkeammalle. Järven kaakkoispuolella kohoaa Vanttajanvaara, jonka korkein kohta on lähes 350 metriä merenpinnan yläpuolella eli noin 90 metriä järvenpintaa korkeammalla. Järven ja vaaran välissä sijaitsee Vanttaja-niminen asutus. Vanttajajärven nimettyjä tulouomia ovat Kaihlajoki lännestä Pikku Kaihlajärveltä (272,5 metriä mpy) ja Niskajoki luoteesta Niskalammelta (258,3 metriä mpy). Vanttajajärven luusua sijaitsee Niskajoen suun pohjoispuolella, josta alkaa Kuusamojärveen laskeva Vanttajajoki. Kuusamojärven taso on viisi metriä Vanttajajärveä alempana. Järvien välinen kannas on noin kilometrin leveä ja sen halki kulkee seututie 866. Vanttajajärven länsipuolitse kulkee valtatie 5. Vanttajajärven vesitilavuus on 17 405 000 kuutiometriä. Noin 90 prosenttia tilavuudesta on enintään seitsemän metrin syvyydessä. Vanttajajärvi (74.032.1.001) kuuluu Niskajoen-Vääräjoen valuma-alueeseen (74.032), joka on kolmannen jakovaiheen vesistö Vienan Kemin päävesistössä (74). Toinen jakovaihe on Kuusamojärven alue (74.03). Niskajoen-Vääräjoen valuma-alueella on 17 vähintään hehtaarin laajuista vakavettä, joista Vanttajajärvi on laajin. Toiseksi laajin on Iso Kaihlajärvi, jota seuraa Salmijärvi.Niskajoen - Vääräjoen valuma-alue (74.032). Järviwiki. Viitattu 26.12.2022. == Lähteet == Luokka:Kuusamon järvet Luokka:Kemijoen vesistö (Viena)
Independence (Utah)

Independence on kunta (town) Yhdysvalloissa Utahin osavaltiossa. Sen väkiluku oli 121 vuonna 2020. Kunta sijaitsee Wasatchin piirikunnassa. Kunta perustettiin vuonna 2008. == Väestö == Vuonna 2020 Independencen 121 asukkaasta valkoisia oli 94,2 % ja aasialaisia 0,8 %. Asukkaista 0,8 % kuului johonkin muuhun rotuun ja 4,1 % asukkaista kuului kahteen tai useampaan rotuun. Asukkaista 0,9 % asukkaista oli syntynyt ulkomailla. == Lähteet == == Aiheesta muualla == Luokka:Utahin kunnat
Tauno Kankainen

Tauno Kankainen (10. huhtikuuta 1907 Laukaa – 4. helmikuuta 2009 Lapua) oli suomalainen säveltäjä, sovittaja, musiikinopettaja ja kuoronjohtaja. Hänen sävellyksistään tunnetuimmaksi tuli Ahdistetun rukous sekakuorolle, solistille ja uruille.Muistot: Tauno Kankainen Ylermi Kuula, Helsingin Sanomat 4.2.2009, viitattu 5.1.2023 Kankainen työskenteli alun perin muun muassa Valtionrautateiden palveluksessa. Hän opiskeli samanaikaisesti ja keskittyi opinnoissaan entistä enemmän musiikkiin hankittuaan pianon. Hän toimi myös kuorolaulajana ja sai yksinlauluopintojensa myötä solistisia tehtäviä. Kankainen esiintyi muun muassa Etelä-Pohjanmaan mieslaulajien solistina ja radiossa. Hän opetti musiikkia Lapuan yhteiskoulussa 1950-luvun alusta lähtien ja kirjoitti ylioppilaaksi vuonna 1956 samanaikaisesti vanhimman tyttärensä kanssa. Kankaisen johdolla kansallista kilpailumenestystä saavutti Lapuan yhteiskoulun Teinikuoro. Kankainen toimi myös Lapuan mieslaulajien ensimmäisenä johtajana ja oli yksi Lapuan musiikkiopiston toiminnan käynnistäjistä. Vuosina 1957–1962 hän johti Lapuan tuomiokirkon kuoroa.Tuomiokirkon kuoron historiaa Lapuan tuomiokirkon kuoro, viitattu 5.1.2023 Kankainen työskenteli myös pianonvirittäjänä. Eläkevuosinaan hän asui Lapualla ja Helsingissä. Kankaisen sävellyksiä esitettiin Myyrmäen kirkossa Vantaalla hänen 90-vuotisjuhlakonsertissaan. Hän teki viimeisen sävellyksensä 93-vuotiaana. Tauno Kankaisen poika Jukka Kankainen oli myös säveltäjä.Musiikki vei opettajan Sulasol 1/20, viitattu 5.1.2023 == Lähteet == Luokka:Suomalaiset säveltäjät Luokka:Suomalaiset sovittajat Luokka:Suomalaiset kuoronjohtajat Luokka:Vuonna 1907 syntyneet Luokka:Vuonna 2009 kuolleet Luokka:Yli satavuotiaiksi eläneet suomalaiset
Ragnhild Queseth Haarstad

Ragnhild Queseth Haarstad (4. huhtikuuta 1939 Grue – 6. kesäkuuta 2017) oli norjalainen keskustapuolueen poliitikko. Hän istui suurkäräjillä 1981–1997 ja toimi Norjan kunta- ja työministerinä 1997 sekä kunta- ja alueministerinä 1998–1999. ==Lähteet== ==Aiheesta muualla== * Ragnhild Queseth Haarstad Norjan suurkäräjien verkkosivuilla Luokka:Norjan työministerit Luokka:Vuonna 1939 syntyneet Luokka:Vuonna 2017 kuolleet
Sulkapallon maailmanmestaruuskilpailut 2022

Sulkapallon maailmanmestaruuskilpailut 2022 kilpailtiin 22.–28. elokuuta Tokiossa, Japanissa. Kilpailupaikkana oli Tokyo Metropolitan Gymnasium. Ohjelmassa olivat miesten ja naisten kaksinpeli, miesten ja naisten nelinpeli sekä sekanelinpeli. Kiina voitti kaksi kultamitalia sekä Japani, Tanska ja Malesia yhden. Malesialle kultamitali oli maan ensimmäinen sulkapallon MM- kilpailuissa. Kaikkiaan mitaleille ylsi kymmenen maata. Kaksinpelien mestarit olivat Tanskan Viktor Axelsen ja Japanin Akane Yamaguchi. == Mitalistit == Lähde: Miesten kaksinpeli Viktor Axelsen Kunlavut Vitidsarn Chou Tien-chen Zhao Junpeng Miesten nelinpeli Aaron Chia Soh Wooi Yik Mohammad Ahsan Hendra Setiawan Fajar Alfian Muhammad Rian Ardianto Satwiksairaj Rankireddy Chirag Shetty Naisten kaksinpeli Akane Yamaguchi Chen Yufei An Se-young Tai Tzu-ying Naisten nelinpeli Chen Qingchen Jia Yifan Kim So-yeong Kong Hee-yong Mayu Matsumoto Wakana Nagahara Puttita Supajirakul Sapsiree Taerattanachai Sekanelinpeli Zheng Siwei Huang Yaqiong Yūta Watanabe Arisa Higashino Mark Lamsfuß Isabel Lohau Wang Yilyu Huang Dongping == Lähteet == 2022 Luokka:Vuoden 2022 urheilu Luokka:Tokion urheilu
Välijärvi (Kuusamo)

Välijärvi on kirkasvetinen ylänköjärvi Kuusamon keskustan kaakkoispuolella Pohjois-Pohjanmaan koillisosassa. Sen pinta-ala on 2,8 neliökilometriä. Etäisyys Oulusta on 210 kilometriä itäkoilliseen. Kuusamojärven vedet virtaavat Välijärven kautta Muojärveen. == Maantiede == Välijärven ulottuvuus kaakosta luoteeseen on 3,8 kilometriä. Nuottiniemi ja Virranniemi erottavat järven eteläisimmän osan Törmäsenlahtea pääaltaasta. Luikonsaari puolestaan erottaa järven pohjoiskolkan Luikonperän pääaltaasta. Välijärvi on läheisesti yhteydessä sen pohjoispuolella sijaitsevaan Kylmäjärveen. Järviä yhdistää Honkasalmi ja erottaa niemimaat, jotka ovat mutkaisia ja haarautuvia (Honkaniemi, Kylmäniemi). Välijärven syvin piste, yksitoista metriä, sijaitsee järven luoteisosassa. Välijärven länsiosassa sijaitsee noin viiden hehtaarin laajuinen Värtönsaari, jonka itäpuolella sijaitsee Luotonen ja Heikinsaari. Välijärven ranta-alueella on metsämaan ohella pieniä peltoja. Etelärannalla sijaitsee Törmäsenvaaran kylä ja itärannalla Muosalmen kylä. Järven länsi- ja pohjoisrantaa seurailee yhdystie 18859; eteläpuolitse kulkee yhdystie 18858, joka ylittää Virransalmen, joka yhdistää Välijärven Kuusamojärveen. Välijärven vesitilavuus on 11 790 000 kuutiometriä. Noin 90 prosenttia tilavuudesta on enintään kuuden metrin syvyydessä. Välijärvi (74.021.1.051) kuuluu Muojärven lähialueeseen (74.021), joka on kolmannen jakovaiheen vesistö Vienan Kemin päävesistössä (74). Toinen jakovaihe on Muojärven alue (74.02). Muojärven lähialueella on 48 vähintään hehtaarin laajuista vakavettä, joista Muojärvi on laajin. Toiseksi laajin on Välijärvi, jota seuraa Iso Jalmajärvi. Välijärvessä on runsaasti muikkua ja siikaa. == Lähteet == Luokka:Kuusamon järvet Luokka:Kemijoen vesistö (Viena)
Kåre Gjønnes

Kåre Gjønnes (30. tammikuuta 1942 Orkdal – 26. heinäkuuta 2021) oli norjalainen kristillisen kansanpuolueen poliitikko. Hän istui suurkäräjillä 1985–1993 ja toimi Norjan maatalousministerinä 1997–2000. ==Lähteet== ==Aiheesta muualla== * Kåre Gjønnes Norjan suurkäräjien verkkosivuilla Luokka:Norjan maatalousministerit Luokka:Vuonna 1942 syntyneet Luokka:Vuonna 2021 kuolleet
Ampumahiihto talviparalympialaisissa 2022

Ampumahiihto talviparalympialaisissa 2022 kilpailtiin 5. – 11. maaliskuuta 2022 National Biathlon Centerissä, Pekingissä. Alppihiihdossa oli 18 kilpailutapahtumaa. Menestynein maa oli Ukraina, jonka urheilijat saavuttivat kahdeksan kultamitalia ja yhteensä 22 mitalia. ==Mitaliyhteenveto== {| ===Miehet=== Näkövammaiset 6 km tiedot Näkövammaiset 10 km tiedot Näkövammaiset 12,5 km tiedot Istuen 6 km tiedot Istuen 10 km tiedot Istuen 12,5 km tiedot Seisten 6 km tiedot Seisten 10 km tiedot Seisten 12,5 km tiedot ===Naiset=== Näkövammaiset 6 km tiedot Näkövammaiset 10 km tiedot Näkövammaiset 12,5 km tiedot Istuen 6 km tiedot Istuen 10 km tiedot Istuen 12,5 km tiedot Seisten 6 km tiedot Seisten 10 km tiedot Seisten 12,5 km tiedot ==Lähteet== Luokka:Talviparalympialaiset 2022 Luokka:Vuoden 2022 ampumahiihto
Quebecin parlamenttivaalit 2022

Quebecin vuoden 2022 parlamenttivaalit pidettiin 3. lokakuuta ja niissä valittiin kaikki parlamentin 125 jäsentä seuraavaksi nelivuotiskaudeksi. == Tausta ja vaalijärjestelmä == Ennen vaaleja Quebecin valtapuolue oli Coalition Avenir Québec (lyh. CAQ), joka piti hallussaan 74 paikkaa parlamentissa. Äänioikeus vaaleissa on sellaisilla henkilöillä, jotka täyttävät seuraavat ehdot: * On rekisteröity Quebecin provinssin asukkaaksi * Vähintään 18-vuotias * Kanadan kansalainen * On ollut rekisteröity Quebecin provinssin asukas vähintään 6 kuukautta ennen vaaleja * Ei ole menettänyt poliittisia oikeuksiaan == Tulokset == Puolue Äänet Osuus (%) Paikat CAQ 1 685 573 40,98 90 PLQ 591 077 14,37 21 QS 634 535 15,43 11 PQ 600 708 14,61 3 PCQ 530 786 12,91 0 Rekisteröityneitä äänestäjiä 6 302 789 Annettuja ääniä 4 169 137 Hyväksyttyjä ääniä 4 112 821 Hylättyjä/ tyhjiä ääniä 56 316 Lähde: Kaikki puolueenjohtajat voittivat vaalit omissa vaalipiireissään paitsi konservatiivien Duhaime, jonka puolue menetti kaikki paikkansa parlamentissa. == Lähteet == Luokka:Vuoden 2022 vaalit Luokka:Kanadan vaalit
Naomi Ackie

Naomi Ackie (s. 1991 Walthamstow, Lontoo) on brittiläinen näyttelijä joka tunnetaan muun muassa rooleistaan elokuvissa: I Wanna Dance: The Whitney Houston Movie (2022), Star Wars: The Rise of Skywalker (2019) ja Lady Macbeth (2016). == Elämä == Ackie syntyi Walthamstowissa Itä-Lontoossa perheensä nuorimmaksi lapseksi, ja hänellä on vanhempi veli ja sisko. Hänen isänsä oli töissä Transport for Londonilla ja hänen äitinsä työskenteli julkisessa terveydenhuoltojärjestelmässä (NHS). Hän kiinnostui näyttelemisestä osallistuttuaan koulunsa joulunäytelmään 11-vuotiaana, ja koulunsa päätettyään hän pääsi opiskelemaan Royal Central School of Speech and Drama teatterikorkeakouluun Lontoossa, ja valmistui sieltä vuonna 2014. Vuonna 2015 hän näytteli Doctor Whon jaksossa, ja sai ensimmäiseen roolinsa pitkään elokuvaan Lady Macbeth vuonna 2016. == Filmografia == Vuosi Elokuvan nimi Nimi suomeksi Rooli 2022 I Wanna Dance With Somebody I Wanna Dance: The Whitney Houston Movie Whitney Houston 2021 The Score 2020 The Corrupted Grace 2019 Star Wars Episode IX The Rise of Skywalker Star Wars: The Rise of Skywalker Jannah 2019 The Corruptor Grace 2018 The Arrival 2018 Yardie Mona 2016 Lady Macbeth Lady Macbeth Anna == Lähteet == == Aiheesta muualla == * * * * * Luokka:Englantilaiset näyttelijät Luokka:Vuonna 1991 syntyneet Luokka:Elävät henkilöt
Jouni Vainio (juristi)

Jouni Vainio (17. joulukuuta 1938 Kotka – 10. tammikuuta 2013 Helsinki) oli suomalainen juristi, virkamies ja musiikkialan hallinnon toimija. Hän toimi muun muassa Suomen Mieskuoroliiton puheenjohtajana ja Sulasolin hallituksen puheenjohtajana.Muistot: Jouni Vainio Helsingin Sanomat 24.1.2013, viitattu 5.1.2023 Vainio syntyi opettajaperheeseen, valmistui Helsingin yliopistosta oikeustieteen kandidaatiksi vuonna 1964 ja sai varatuomarin arvon 1967. Hän aloitti työskentelyn juristina Helsingin maalaiskunnan rahatoimistossa vuonna 1966 ja työskenteli 1970-luvun puoleenväliin Korkeimman hallinto-oikeuden ylimääräisenä esittelijänä. Vainio pääsi eduskunnan kanslian palvelukseen vuonna 1971. Vuonna 1987 hänestä tuli keskuskanslian päällikkö, ja vuosina 1992–2004 hän toimi eduskunnan apulaispääsihteerinä. Vainio oli apulaispääsihteerinä toimiessaan myös valiokuntasihteeristön päällikkö. Hän toimi noin vuosikymmenen ajan Eduskunnan virkamiesyhdistyksen puheenjohtajana. Vainio osallistui eduskunnan satavuotishistoriikin kirjoittamiseen ja avusti virkauransa loppupuolella asiantuntijana Albanian parlamentin työjärjestyksen valmisteluissa. Vainio esiintyi kuorolaulajana ja eteni lukuisiin musiikkialan hallinnollisiin tehtäviin. Hän toimi esimerkiksi Suomen Mieskuoroliiton puheenjohtajana, Suomen säveltaiteen tukisäätiön asiamiehenä ja Sulasolin hallituksen puheenjohtajana. Vainio sai Suomen Mieskuoroliiton kunniajäsenyyden 4. maaliskuuta 1995.Merkillisiä miehiä Suomen Mieskuoroliitto, viitattu 5.1.2023 Kuoroihin, joissa Vainio toimi laulajana, kuuluivat Ylioppilaskunnan laulajat ja Helsingin Suomalaisen Klubin mieskuoro. Hän esiintyi viimeisen kerran 74-vuotispäivänään joulukonsertissa, mutta kuoli tammikuussa 2013 Helsingin Syöpätautien klinikalla. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset musiikkivaikuttajat Luokka:Vuonna 1938 syntyneet Luokka:Vuonna 2013 kuolleet
Jonatan Unge

Jonatan Anders Unge (s. 4. tammikuuta 1979 Tukholma) on ruotsalainen stand up -koomikko. Hänen vanhempansa ovat toimittajat Cecilia Hagen ja Ingemar Unge. Unge voitti På spåret -visailuohjelman yhdessä toimittaja Cecilia Düringerin kanssa 2022. ==Lähteet== ==Aiheesta muualla== Luokka:Ruotsalaiset stand up -koomikot Luokka:Vuonna 1979 syntyneet Luokka:Elävät henkilöt
Christopher Hansteen

Christopher Hansteen (1784–1873) oli norjalainen tähtitieteilijä ja fyysikko. Kun Hansteen oli opiskellut Tanskassa ja julkaissut huomiota saaneen kirjoituksen maamagnetismista, hänet nimitettiin 1816 Kristianian yliopistoon professoriksi. Hän oli tehtävässä vuoteen 1861. Samaan aikaan hän oli myös sotakoulun opettaja, tähtitieteellisen ja magneettisen observatorion johtaja ja hän johti Norjan geodeettisia tutkimuksia. Maamagnetismin tutkimista varten Hansteen teki useita ulkomaanmatkoja ja kävi 1825 Suomessakin. Hän teki 1828–1830 Norjan valtion maksaman matkan Siperiaan, jossa hän teki magneettisia, tähtitieteellisiä ja ilmatieteellisiä havaintoja. Hansteen johti Norjan osuutta 1816 aloitetuissa Struven ketjun astemittauksissa. Hansteen toimitti tieteellisiä tutkimuksia, etenkin maamagnetismista, julkaisi Kristiaanian observatorion ilmatieteelliset havainnot, kirjoitti oppikirjoja ja tieteen eri aloilta yleistajuisia artikkeleita.Hansteen, Christopher, Tietosanakirja. Osa 3, palsta 116. Tietosanakirja-osakeyhtiö 1911 == Lähteet == ==Aiheesta muualla== Luokka:Norjalaiset tähtitieteilijät Luokka:Norjalaiset fyysikot Luokka:Vuonna 1784 syntyneet Luokka:Vuonna 1873 kuolleet
Peter Pan (vuoden 2012 animaatiosarja)

Peter Pan on ranskalais-intialais-saksalais-italialainen animaatiosarja, joka tehtiin 2012-2016. Sarjassa kausia on 2 ja jaksoja yhteensä 52. Siinä on uusia hahmoja esim. Kadonneet pojat (Lost Boys) ovat nykyään Kadonneet lapset (Lost Kids). Sarjassa eletään nykyajan Lontoossa, jossa ovat Kultaisen (Darling) lapset Leena (Wendy), Jukka (John) ja Mikko (Michael), sekä Kapteeni Koukulla (Captain Hook) on uusi miehistö Simoa (Smee) lukuun ottamatta. Suomessa sarjaa esittää Yle. Luokka:Peter Pan Luokka:Ranskalaiset animaatiosarjat
Veitola.doc

Veitola.doc on suomalainen dokumenttisarja, jonka ovat käsikirjoittaneet Maria Veitola ja Sami Kieksi. Kieksi on myös ohjannut sarjan. == Ensimmäinen tuotantokausi == Sarjan ensimmäisen tuotantokauden ensimmäinen jakso julkaistiin MTV Katsomo ja C More -suoratoistopalveluissa 29. joulukuuta 2022. Televisiossa jaksot esitettiin MTV3-kanavalla maalis-huhtikuussa 2023. === Jaksot === Jakso Aihe Julkaisu C Moressa & MTV Katsomossa Ensiesitys MTV3:lla 1 Huumeet 29. joulukuuta 2022 27. maaliskuuta 2023 2 Modernit seksityöläiset 5. tammikuuta 2023 3. huhtikuuta 2023 3 Avoimet suhteet ja polyamoria 12. tammikuuta 2023 10. huhtikuuta 2023 4 Totuuden etsijät 19. tammikuuta 2023 17. huhtikuuta 2023 == Toinen tuotantokausi == Veitola.docin toinen tuotantokauden piti alkaa 28. joulukuuta 2023. Ennen kauden alkamista julkaistussa trailerissa nähtiin, että tuotantokaudella tultaisiin näkemään Milan Jaffin haastattelu. Jaffista saadun palautteen perusteella MTV päätyi siirtämään kauden alkamista kevääseen 2024 ja kertoi poistavansa Katujengit ja nuorten rikollisuus -jaksosta Milan Jaffin haastattelun. Kausi julkaistaan lopulta MTV Katsomossa 5. kesäkuuta 2024, mutta aiemmasta tiedosta poiketen Katujengit ja nuorten rikollisuus -jaksoa ei julkaista lainkaan. === Jaksot === Jakso Aihe Julkaisu MTV Katsomossa Ensiesitys MTV3:lla 1 Syömishäiriö 5. kesäkuuta 2024 18. kesäkuuta 2024 2 Psykedeelit 25. kesäkuuta 2024 3 Kauneuskirurgia ja pistoshoidot 2. heinäkuuta 2024 == Lähteet == == Aiheesta muualla == * Sarjan jaksot MTV Katsomo -suoratoistopalvelussa Luokka:C More -alkuperäissarjat Luokka:MTV-alkuperäissarjat Luokka:MTV Katsomo -alkuperäissarjat Luokka:MTV3:n televisio-ohjelmat Luokka:2020-luvun suomalaiset dokumenttiohjelmat
Yhdystie 6750

Yhdystie 6750 on tie, joka johtaa Ylimarkusta Bodbackan ja Taklaxin kautta Edsvikiin. Tien pituus on 28 kilometriä. Tie saa alkunsa yhdystien 6760 liittymästä Ylimarkun kirkon edustalla. Tie kulkee Ylimarkusta Bodbackaan ohittaen Söderlundin kasvipuutarhan. Kasvipuutarhalta Bodbackaan asti tie kulkee asumattoman seudun lävitse ja Bodbackasta Taklaxiin kiertäen Hirijärven sen pohjoispuolelta. Taklaxista tie jatkaa matkaansa seututien 673 liittymään, minne tie päättyy. Tien osoitenimi on Korsnäsvägen (Korsnäsintie), kunnes hieman ennen Bodbackaa osoitenimi vaihtuu Bodbackvägeniksi (Bodbackintie). Viitaniemestä lähtien osoitenimi on tien loppuun asti Taklaxvägen (Taklaxintie). == Lähteet == 6750 Luokka:Närpiön liikenne Luokka:Korsnäs
Jääkiekon alle 18-vuotiaiden maailmanmestaruuskilpailut 2023

Jääkiekon alle 18-vuotiaiden maailmanmestaruuskilpailut 2023 pelattiin Sveitsissä 20.–30. huhtikuuta 2023. Ottelupaikkakunnat olivat Basel ja Porrentruy. Sveitsissä oli aiemmin pelattu alle 18-vuotiaiden maailmanmestaruuskilpailuja vuosina 2000 ja 2015. Turnauksessa oli mukana jälleen 10 joukkuetta, kun edellisvuoden turnauksessa niitä oli poikkeuksellisesti kahdeksan. Venäjää ja Valko-Venäjää ei edellisvuoden tapaan päästetty mukaan johtuen maiden sotatoimista. Loppuottelussa pelasivat edellisvuoden tapaan Yhdysvallat ja Ruotsi, ja tällä kertaa Yhdysvallat käänsi loppuottelun edukseen Ryan Leonardin 3–2-jatkoaikamaalilla. Kanada voitti pronssiottelussa Slovakian niin ikään jatkoajalla maalein 4–3. Turnauksen arvokkaimmaksi pelaajaksi valittiin Yhdysvaltain Will Smith, joka voitti myös pistepörssin tehopistein 9+11=20. == Otteluareenat == Basel Porrentruy St. Jakob Arena Kapasiteetti: 6 700 Raiffeisen Arena Kapasiteetti: 5 078 == Joukkueet == ;Lohko A (Porrentruy) * * * * * ;Lohko B (Basel) * * * * (I) * == Alkusarja == === Lohko A === === Lohko B === == Karsintasarja == == Lähteet == 2023 Alle 18-vuotiaiden maailmanmestaruuskilpailut Luokka:Sveitsin jääkiekko Luokka:Baselin urheilu Luokka:Münchenstein Luokka:Porrentruy
Mykolajivin hallintorakennuksen ilmaisku

Mykolajivin alueen virastorakennukseen Mykolajivissa Ukrainassa osui 29. maaliskuuta 2022 Venäjän asevoimien ampuma ohjus. Räjähdyksessä kuolleita oli ainakin 36 ja yli 40 loukkaantui. Alueen kuvernööri Vitali Kim selvisi, koska ei ollut iskun aikaan paikalla. Iskun jälkeen aluepuolustusjoukkoihin liittyi enemmän kuin mitä voitiin kouluttaa. == Lähteet == Hallintorakennuksen ilmaisku Luokka:Sotarikokset Venäjän 2022 hyökkäyksen Ukrainaan aikana
Colchester (täsmennyssivu)

Colchester on kaupunki Essexissä. Colchester voi tarkoittaa myös seuraavia: == Paikkoja == === Englanti === * Colchester, hallintopiiri Essexissä * Colchester, kylä Suffolkissa === Kanada === * Colchesterin piirikunta, piirikunta Nova Scotiassa * Colchester, kunnallishallinnoton alue Ontariossa === Yhdysvallat === * Colchester, kunta Connecticutissa * Colchester, kaupunki Illinois’ssa * Colchester, kunta New Yorkissa * Colchester, kunta Vermontissa * Colchester, historiallinen kunnallishallinnoton alue Virginiassa === Etelä- Afrikka === * Colchester, asuinalue Itä-Kapissa
FIA World Endurance Championship -kausi 2023

FIA World Endurance Championship -kausi 2023 oli FIA World Endurance Championship -sarjan 11. kausi. Kausi oli sarjan viimeinen, jolloin mukana oli LM GTE -luokan autoja ennen GT3-luokkaan perustuvien autojen tuloa seuraavalla kaudella. Kaudelle 2023 sääntöjä muutettiin kieltämällä renkaiden lämmityslaitteet. Aiemmin renkaat voitiin varikolla asettaa hyllykköön, jossa kiertävä lämmin ilma lämmitti renkaita ennen niiden kiinnittämistä autoon varikkopysähdyksellä. Myös IMSA SportsCar Championship -sarjassa renkaiden lämmittimet ovat olleet kiellettyjä ja myös European Le Mans Series ja Asian Le Mans Series -sarjoissa lämmittimet kiellettiin. Le Mansin 24 tunnin ajoa varten renkaidenlämmittimien kielto väliaikaisesti poistettiin. Kaudelle tehdyissä sääntömuutoksissa aika-ajoja muutettiin, jotta jokaiselle luokalle on oma jaksonsa aika-ajoissa. Valmistajat voivat osallistua kilpailuihin enintään kahdella autolla hypercar-luokassa. Varikkosuora suljetaan full course yellow (FCY) -tilanteissa, jotta ne eivät vaikuta kilpailun etenemiseen, mutta vaurioiden korjaaminen sallitaan ja lyhyt tankkaus sallitaan kun se on välttämätöntä (auton on palattava tankkaamaan kun varikkosuora jälleen avataan). == Kilpailukalenteri == Kauden 2023 kilpailut: Nro Kilpailu Rata Paikka Ajankohta 1 Sebringin 1000 mailin ajo Sebring International Raceway Sebring, Yhdysvallat 17. maaliskuuta 2 Portimãon 6 tunnin ajo Autódromo Internacional do Algarve Portimão, Portugali 16. huhtikuuta 3 Span 6 tunnin ajo Circuit de Spa-Francorchamps Stavelot, Belgia 29. huhtikuuta 4 Le Mansin 24 tunnin ajo Circuit de la Sarthe Le Mans, Ranska 10.-11\. kesäkuuta 5 Monzan 6 tunnin ajo Autodromo Nazionale Monza Monza, Italia 9. heinäkuuta 6 Fujin 6 tunnin ajo Fuji Speedway Oyama, Japani 10. syyskuuta 7 Bahrainin 8 tunnin ajo Bahrain International Circuit Sakhir, Bahrain 4. marraskuuta == Lähteet == 2023 Luokka:Vuoden 2023 moottoriurheilu
FIA World Endurance Championship -kausi 2022

FIA World Endurance Championship -kausi 2022 oli FIA World Endurance Championship -sarjan 10. kausi. == Säännöt == Kaudella 2022 sarja otti käyttöön uusiutuvan bioetanolipohjaisen polttoaineen. Uudet LMDh-tyypin Hypercar-luokan autot pääsivät osallistumaan sarjan kilpailuihin ensimmäistä kertaa, mutta ne eivät vielä tällä kaudella voineet kerätä pisteitä. == Kilpailukalenteri == Kauden 2022 kilpailut: Nro Kilpailu Rata Paikka Ajankohta 1 Sebringin 1000 mailin ajo Sebring International Raceway Sebring, Yhdysvallat 18. maaliskuuta 2 Span 6 tunnin ajo Spa-Francorchamps Spa, Belgia 1. toukokuuta 3 Le Mansin 24 tunnin ajo Circuit de la Sarthe Le Mans, Ranska 11.-12\. kesäkuuta 4 Monzan 6 tunnin ajo Autodromo Nazionale Monza Monza, Italia 10. heinäkuuta 5 Fujin 6 tunnin ajo Fuji Speedway Oyama, Japani 11. syyskuuta 6 Bahrainin 8 tunnin ajo Bahrain International Circuit Sakhir, Bahrain 12. marraskuuta == Tulokset == Nro Rata Hypercar-voittajat LMP2-voittajat LMP2 Pro-Am -voittajat LMGTE Pro -voittajat LMGTE Am -voittajat Raportti 1 Sebring No. 36 Alpine Elf Team No. 23 United Autosports USA No. 83 AF Corse No. 92 Porsche GT Team No. 98 Northwest AMR Raportti Nicolas Lapierre André Negrão Matthieu Vaxivière Paul di Resta Josh Pierson Oliver Jarvis Nicklas Nielsen François Perrodo Alessio Rovera Michael Christensen Kévin Estre Paul Dalla Lana David Pittard Nicki Thiim 2 Spa No. 7 Toyota Gazoo Racing No. 31 WRT No. 83 AF Corse No. 51 AF Corse No. 77 Dempsey-Proton Racing Raportti Mike Conway Kamui Kobayashi José María López Robin Frijns Sean Gelael René Rast Nicklas Nielsen François Perrodo Alessio Rovera James Calado Alessandro Pier Guidi Sebastian Priaulx Christian Ried Harry Tincknell 3 Le Mans No. 8 Toyota Gazoo Racing No. 38 Jota No. 45 Algarve Pro Racing No. 91 Porsche GT Team No. 33 TF Sport Raportti Sébastien Buemi Brendon Hartley Ryō Hirakawa António Félix da Costa Roberto González Will Stevens James Allen René Binder Steven Thomas Gianmaria Bruni Richard Lietz Frédéric Makowiecki Henrique Chaves Ben Keating Marco Sørensen 4 Monza No. 36 Alpine Elf Team No. 41 RealTeam by WRT No. 45 Algarve Pro Racing No. 64 Corvette Racing No. 77 Dempsey-Proton Racing Raportti Nicolas Lapierre André Negrão Matthieu Vaxivière Rui Andrade Ferdinand Habsburg Norman Nato James Allen René Binder Steven Thomas Tommy Milner Nick Tandy Sebastian Priaulx Christian Ried Harry Tincknell 5 Fuji No. 8 Toyota Gazoo Racing No. 31 WRT No. 83 AF Corse No. 51 AF Corse No. 33 TF Sport Raportti Sébastien Buemi Brendon Hartley Ryō Hirakawa Robin Frijns Sean Gelael Dries Vanthoor Nicklas Nielsen François Perrodo Alessio Rovera James Calado Alessandro Pier Guidi Ben Keating Marco Sørensen Henrique Chaves 6 Bahrain No. 7 Toyota Gazoo Racing No. 31 WRT No. 83 AF Corse No. 52 AF Corse No. 46 Team Project 1 Raportti Mike Conway Kamui Kobayashi José María López Robin Frijns Sean Gelael René Rast Nicklas Nielsen François Perrodo Alessio Rovera Antonio Fuoco Miguel Molina Matteo Cairoli Nicolas Leutwiler Mikkel O. Pedersen == Lähteet ==
Norjan alle 18-vuotiaiden jääkiekkomaajoukkue

Norjan alle 18-vuotiaiden jääkiekkomaajoukkue edustaa Norjaa kansainvälisessä jääkiekossa alle 18-vuotiaiden tasolla. Joukkue on pelannut seitsemän kertaa pääsarjatason maailmanmestaruuskilpailuissa. Muut ajat se on pelannut pääosin 1. divisioonan maailmanmestaruuskilpailuissa, joissa se on voittanut viisi kultamitalia. == Sijoitukset maailmanmestaruuskilpailuissa == * 1999 – 10. * 2000 – B-sarja 1. * 2001 – 9. * 2002 – 11. * 2003 – 1. divisioonan B-lohko, 1. * 2004 – 10. * 2005 – 1. divisioonan B-lohko, 1. * 2006 – 10. * 2007 – 1. divisioonan B-lohko, 3. * 2008 – 1. divisioonan B-lohko, 1. * 2009 – 9. * 2010 – 1. divisioonan A-lohko, 1. * 2011 – 9. * 2012 – 1. divisioonan A-lohko, 2. * 2013 – 1. divisioonan A-lohko, 2. * 2014 – 1. divisioonan A-lohko, 2. * 2015 – 1. divisioonan A-lohko, 4. * 2016 – 1. divisioonan A-lohko, 5. * 2017 – 1. divisioonan A-lohko, 4. * 2018 – 1. divisioonan A-lohko, 5. * 2019 – 1. divisioonan A-lohko, 4. * 2020 – 1. divisioonan turnaus peruttiin koronaviruspandemian vuoksi. * 2021 – 1. divisioonan turnaus peruttiin koronaviruspandemian vuoksi. * 2022 – 1. divisioonan A-lohko, 2. * 2023 – Pääsarjassa == Katso myös == * Norjan jääkiekkomaajoukkue * Norjan alle 20-vuotiaiden jääkiekkomaajoukkue == Lähteet == Luokka:Alle 18-vuotiaiden jääkiekkomaajoukkueet Luokka:Norjan jääkiekko
Marketta Valve

Hanna Marketta Valve (s. 24. kesäkuuta 1939) on suomalainen pianisti ja cembalisti.Otavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5 Valve suoritti pianodiplominsa Sibelius-Akatemiassa Rolf Bergrothin johdolla vuonna 1962. Hän sai opetusta myös Enzio Forsblomilta ja Pariisissa Aimee Wieleltä. Valve voitti Maj Lind -pianokilpailun vuonna 1964. Hän aloitti työskentelyn Turun musiikkiopiston ja konservatorion pianon- ja cembalonsoiton lehtorina vuonna 1963. Hän avioitui alttoviulisti Veikko Kososen kanssa. Valve on konsertoinut solistina, kamarimuusikkona ja säestäjänä. Hän on esiintynyt muun muassa Turun musiikkijuhlilla.SUOMI 1967: Kymmenen kuusi ällää tuli Turkuun Jukka Saarinen, Turun Sanomat 29.5.2017, viitattu 6.1.2023Historia Turun Musiikkijuhlat, viitattu 6.1.2023 Valve oli yksi vuonna 1980 perustetun Naantalin Musiikkijuhlien alkuperäisistä ideoijista.Sellisti Arto Noras omaa vahvan tahdon – Musiikin syntymäpäiväkalenteri Laila Tarpila, Yle 12.5.2019, viitattu 6.1.2023 == Lähteet == Luokka:Suomalaiset pianistit Luokka:Suomalaiset cembalistit Luokka:Vuonna 1939 syntyneet Luokka:Elävät henkilöt
Yhdystie 6743

Yhdystie 6743 on tie, joka kulkee Mustasaaressa Riimalan ja Sulvan välillä. Tien pituus on 6 kilometriä. Tie saa alkunsa Riimalassa valtatien 8 liittymästä, kulkee 6 kilometrin matkan pohjalaisessa pelto- ja metsämaisemassa ja päättyy Sulvassa seututien 673 liittymään. Tien osoitenimi on koko matkalla Sulvan niittytie. == Lähteet == 6743 Luokka:Mustasaaren liikenne
Kai Valtonen

Kai Valtonen (s. 1958) on suomalainen oopperalaulaja, joka on laulanut baritoninaOtavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5 ja bassona.Bayreuth- stipendiaatit Suomen Wagner-Seura, viitattu 6.1.2023 Valtonen opiskeli Turun konservatoriossa.Konkari ja kisällit vastakkain: Tasainen laulukilpailu päätti Kangasniemen musiikkijuhlat Helsingin Sanomat 13.7.1992, viitattu 6.1.2023 Hän suoritti laulunopettajan tutkinnon ja sai lauludiplominsa vuonna 1993. Valtoselle myönnettiin Suomen Wagner-seuran Bayreuth-stipendi vuonna 1992. Valtonen oli Lappeenrannan valtakunnallisten laulukilpailujen finalisti vuonna 1989 ja Kangasniemen laulukilpailun voittaja 1992. Kangasniemen laulukilpailussa sijoittui tuolloin toiseksi Tove Åman ja kolmanneksi Sami Luttinen. Valtonen kiinnitettiin Suomen kansallisoopperan kuoroon vuonna 1994. Hän esiintyi siellä myös monissa pienissä rooleissa.Kai Valtonen Suomen kansallisoopperan ja -baletin esitystietokanta, viitattu 6.1.2023 Valtonen on lisäksi esiintynyt vierailijana Malmössä, Savonlinnan oopperajuhlilla ja Suomen eri maakuntaoopperoissa. Hänen johdollaan ovat opiskelleet muiden muassa Samuli Takkula, Mika PohjonenMika Pohjonen FinnConcert, viitattu 6.1.2023, Pia PajalaTurkulaisen Pia Pajalan mielestä laulaja ei ole koskaan valmis Turun Sanomat 19.9.2019, viitattu 6.1.2023 ja Heikki Aalto.Pietro Mascagni: Cavalleria rusticana 20.1.2010 Lahden Ooppera, viitattu 6.1.2023 == Lähteet == == Aiheesta muualla == * Luokka:Suomalaiset oopperalaulajat Luokka:Suomalaiset bassobaritonit Luokka:Vuonna 1958 syntyneet Luokka:Elävät henkilöt
Luettelo Tahitin monarkeista

Tahitin monarkit hallitsivat Tahitin kuningaskuntaa vuosina 1788–1880. Monarkit käyttivät tahitinkielistä titteliä "suuri kuningas" (). Absoluuttinen monarkia perustettiin 1810-luvun lopulla ja samaan aikaan kristinuskosta tuli kuningaskunnan virallinen uskonto. Kuningaskunta lakkasi olemasta vuonna 1880, kun viimeinen kuningas Pōmare V luovutti kuningaskunnan ja sen alusmaat Ranskalle. Pōmaren suvun edustajia on edelleen elossa ja mukana Ranskan Polynesian poliittisessa elämässä. Vuonna 2020 Joinville Pōmare, joka on Pōmare IV:n jälkeläinen, tuomittiin vuodeksi vankeuteen, 5 miljoonan frangin (noin 42 000 euroa) sakkoihin sekä 5 vuoden karanteeniin julkisista viroista. Syynä oli vuosina 2000–2009 tapahtunut kavallusten sarja. Vuonna 2009 hän myös julisti itsensä kuninkaaksi nimellä Pōmare XI. Hänen kruunajaisiaan ei kuitenkaan koskaan pidetty, koska suvun muut edustajat, mm. Léopold Pōmare ja Oscar Temaru, Ranskan Polynesian silloinen presidentti, eivät hyväksyneet julistusta. == Tahitin monarkit == Kuva Nimi Suku Valtakausi Suhde edeltäjäänsä Muuta Pōmare I Pōmare 1788–1803 - Pōmare II Pōmare 1803–1821 poika Salli anglikaanisten lähetyssaarnaajien tulon ja otti kasteen vuonna 1819. Pōmare III Pōmare 1821–1827 poika Kuoli vain 6-vuotiaana; valtaa piti todellisuudessa sijaishallitus koko tämän elämän ajan. Pōmare IV Pōmare 1827–1877 sisko, Pōmare II:n tytär Vuonna 1847 kuningaskunnasta tuli Ranskan protektoraatti Pōmare V Pōmare 1877–1880 poika Lähde: == Lähteet == Tahitin_monarkeista Luokka:Tahiti Luokka:Ranskan Polynesian historia
Sanremon ralli 1981

Sanremon ralli 1981 (viralliselta nimeltään 23. Rallye Sanremo) oli rallin maailmanmestaruussarjan kilpailu kaudella 1981. Kilpailu järjestettiin 5.–10. lokakuuta 1981 Sanremossa. Kilpailu oli kauden kymmenes, ja erikoiskokeiden yhteispituus oli . Kilpailun voitti Michèle Mouton, jolle voitto oli ensimmäinen. Moutonin ja Ponsin voitto Sanremon kilpailussa oli ensimmäinen kerta, jolloin nainen voittaa WRC-kilpailun. Ennen viimeistä osuutta Moutonin autossa oli jumiutuneet jarrut, jonka johdosta hänen johtonsa supistui kilpailussa. Maailmanmestaruustaistelussa olivat Guy Fréquelin, joka keskeytti ja Ari Vatasen osuttua kiveen hän putosi kilpailun voittotaistelusta. Erikoiskokeilla oli vain vähän valvontaa katsojille, jotka olivat tiellä ottamassa kuvia lähestyvästä autosta ja siirtyivät sivuun vasta viime tipassa. Elokuvantekijöiden ryhmä päätyi autollaan erikoiskokeelle kesken kilpailun ja he päätyivät lähtöaikapisteeseen. == Tulokset == Sija Kuljettaja Kartanlukija Auto Aika Ero 1 Michèle Mouton Fabrizia Pons Audi Quattro 8:05.50 0.0 2\. Henri Toivonen Fred Gallagher Talbot Sunbeam Lotus 8:09.15 +3.25 3\. Antonio Fassina Rudy Roberto Dalpozzo Opel Ascona 400 8:12.08 +6.18 4\. Hannu Mikkola Arne Hertz Audi Quattro 8:18.20 +12.30 5\. Luigi Battistolli Fabio Penariol Opel Ascona 400 8:19.51 +14.01 6\. Miki Biasion Tiziano Siviero Opel Ascona 400 8:21.44 +15.54 7\. Ari Vatanen David Richards Ford Escort RS1800 8:23.35 +17.45 8\. Dario Cerrato Luciano Guizzardi Fiat 131 Abarth 8:25.33 +19.43 9\. Markku Alén Ilkka Kivimäki Fiat 131 Abarth 8:26.45 +20.55 10\. Federico Ormezzano Claudio Berro Talbot Sunbeam Lotus 8:33.47 +27.57 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com Luokka:MM-rallikausi 1981 Luokka:Sanremon ralli
Slovenian parlamenttivaalit 2022

Sloveniassa järjestettiin parlamenttivaalit 24. huhtikuuta 2022, ja niissä valittiin kaikki kansalliskokouksen 90 edustajaa seuraavaksi neljäksi vuodeksi. Vain saman vuoden tammikuussa perustettu Vapausliike voitti valtaapitävän Slovenian demokraattisen puolueen. Vapausliike muodosti hallituksen Sosiaalidemokraattien ja Vasemmiston kanssa, ja Vapausliikkeen puheenjohtaja Robert Golob nousi Slovenian pääministeriksi. Vaalien äänestysprosentti oli yli 70 prosenttia, mikä on huomattava nousu edellisiin vaaleihin verrattuna. == Tulokset == ! colspan="2" rowspan="2" style="text-align:left;"| Puolueet ! colspan="2"| Äänet ! colspan="2"| Paikat |- style="background-color:#E9E9E9;text-align:center;" ! width="75"| Ääniä ! width="30"|% ! width="30"| Paikat ! width="35"|+/– |- | style="background-color:#005da3;" | | style="text-align:left;" | Vapausliike | 410 769 | 34,45 | 41 | Uusi |- | style="background-color:#133c8b;" | | style="text-align:left;" | Slovenian demokraattinen puolue | 279 897 | 23,48 | 27 | +2 |- | style="background-color:#1dacd6;" | | style="text-align:left;" | Uusi Slovenia – Kristillisdemokraatit | 81 794 | 6,86 | 8 | +1 |- | style="background-color:#dd0000;" | | style="text-align:left;" | Sosiaalidemokraatit | 79 709 | 6,69 | 7 | –3 |- | style="background-color:#c83732;" | | style="text-align:left;" | Vasemmisto | 53 234 | 4,46 | 5 | –4 |- | style="background-color:#DDDDDD;"| | style="text-align:left;"| Muut | 286 890 | 24,06 | 0 | –37 |- | style="text-align:left;" colspan="2"| Italialaiset ja unkarilaiset vähemmistöt | | | 2 | ±0 |- | colspan="6" style="background-color:#E9E9E9"| |- style="font-weight:bold;" | style="text-align:left;" colspan="2"| Yhteensä | | 100 % | 90 |- |} == Lähteet == Luokka:Slovenian vaalit Luokka:Vuoden 2022 vaalit
Samsung Galaxy Z Flip 4

Samsung Galaxy Z Flip 4 on Samsungin 10. elokuuta 2022 julkistama taittuvanäyttöinen älypuhelin. Sen myynti alkoi 26. elokuuta. Puhelimessa on kahdeksanydinprosessori ja kaksi näyttöä, joista toinen on taittuva päänäyttö ja toinen kansinäyttö. Päänäytön koko on 6,7 tuumaa, ja se tukee 120 hertsin virkistystaajuutta. Kansinäytön koko on 1,9 tuumaa, ja sitä voi käyttää muun muassa puheluihin ja viesteihin vastaamiseen. Tallennustilaa on valittavana 128 gigatavua, 256 gigatavua tai 512 gigatavua. Keskusmuistia on kahdeksan gigatavua. Puhelimessa on kaksi takakameraa, joista toinen on 12 megapikselin pääkameran ja toinen 12 megapikselin ultralaajakulmakamera. Etukameran tarkkuus on 10 megapikseliä. Akun kapasiteetti on 3 700 milliampeerituntia, ja se tukee 25 watin latausta ja 15 watin langatonta latausta. Sormenjälkitunnistin on sijoitettu virtapainikkeeseen. Puhelimen IP-luokitus on X8, ja se on vedenkestävä. Käyttöjärjestelmänä on Android 12 ja käyttöliittymänä One UI 5. Puhelimelle on luvattu neljä Android- versiopäivitystä ja viisi vuotta tietoturvapäivityksiä. == Lähteet == == Aiheesta muualla == *Samsung Galaxy Z Flip 4 Samsungin sivuilla Galaxy Z Flip 4 Luokka:Vuoden 2022 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Karl Lindblom

Karl-Gustaf Lindblom (18. maaliskuuta 1927 Tappo, Västanfjärd – 17. toukokuuta 2003 Saarenmaa, Viro) oli suomalainen kauppias, yrittäjä, yritysjohtaja, joka sai talousneuvoksen ja kauppaneuvoksen arvonimet. Viitattu 6.1.2023. Lindblomin vanhemmat olivat maalari Karl Frans Lindblom ja Hulda Lindblom ja puoliso vuodesta 1958 Anja Sinikka Nurminen. Lindblom kävi Svenska Folkakademin Porvoossa 1946–1948. Hän oli Suomen Väri- ja Vernissatehdas Oy:n myyjä Helsingissä ja Riihimäen Tapetti ja Väri Oy:n, vuodesta 1970 RTV-Yhtymä, osakas ja toimitusjohtaja 1951–1996. Lindblom oli myös Puijon Väri Oy:n toimitusjohtaja vuodesta 1956, Mattotalo Vuorio Oy:n toimitusjohtaja vuodesta 1980, Kauppahuone K. G. Lindblomin toimitusjohtaja vuodesta 1989 sekä Lohjan Tapetti ja Väri Oy:n, Väri-Arkadia Oy:n ja Väriratas Oy:n toimitusjohtaja. Hän omisti maatilan Lopella. Lindblomilla oli lisäksi useita oman alansa ja muita luottamustehtäviä. Hän oli Riihimäen kaupunginvaltuuston jäsen 1977–1988 ja kaupunginhallituksen jäsen 1981–1984. Lindblom sai talousneuvoksen arvonimen 1979 ja kauppaneuvoksen arvonimen 1994. Vuoden riihimäkeläiseksi "Väri- Kallena" tunnettu Lindblom valittiin 1993. == Lähteet == ==Aiheesta muualla== * Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Riihimäen kaupunginvaltuutetut Luokka:Vuonna 1927 syntyneet Luokka:Vuonna 2003 kuolleet
Amstel Gold Race 2022

Amstel Gold Race 2022 oli järjestyksessään 56. maantiepyöräilyn miesten Amstel Gold Race -kilpailu. Se käytiin 254,1 kilometrin reitillä Maastrichtista Valkenburgiin 10. huhtikuuta 2022. Kilpailu kuului UCI World Touriin. Michał Kwiatkowski voitti kilpailun kukistettuaan loppukirissä niukasti irtiottokumppaninsa Benoit Gosnefroyn. Kaksikko oli karannut kärkiryhmästä 20 kilometriä ennen maalia. Tiesj Benoot sijoittui kolmanneksi. Samana päivänä ajettiin myös kahdeksannen kerran naisten Amstel Gold Race. Se käytiin 128,5 kilometrin reitillä Maastrichtista Valkenburgiin. Kilpailu kuului UCI Women's World Touriin. Marta Cavalli voitti kilpailun karattuaan seitsemän ajajan kärkiryhmästä Caubergin nousussa 1,6 kilometriä ennen maalia. Hän voitti lopulta neljän sekunnin erolla Demi Volleringiin, joka kukisti maalikamerakuvatarkastuksen jälkeen Liane Lippertin.. == Miesten kilpailun tulokset == == Miesten kilpailuun osallistuneet joukkueet == Lähde: Pro Cycling Stats == Naisten kilpailun tulokset == == Naisten kilpailuun osallistuneet joukkueet == Lähde: Pr Cycling Stats == Lähteet == Luokka:Amstel Gold Race Luokka:Pyöräilykausi 2022
Ephraim Moses Lilien

Ephraim Moses Lilien (1874 Drohobytš, Galitsia – 1925 Badenweiler, Saksa) oli aikansa merkittävimpiä juutalaisia taiteilijoita. Avantgardelehti Jugend myönsi hänelle valokuvauspalkinnon. Sionistisen liikkeen jäsenenä hän kävi 1906–1918 useita kertoja Palestiinassa ja muualla Lähi-idässä. Tunnetuin osa hänen kuvitustyöstään on Raamatun kuvitustaEphraim Moses Lilien, Hasencleverart.com. Viitattu 6.1.2023 ja edustaa symbolismia ja jugend- tyyliä.Lionel Gossman: Jugenstil in Firestone: E. M. Lilien (1974–1925) Princeton University Library Chronicle 1/2004. s. 17–78 (esim. s. 30, 52) (Archive.org) == Lähteet == ==Aiheesta muualla== Luokka:Juutalaiset taiteilijat Luokka:Ukrainalaiset taiteilijat Luokka:Vuonna 1874 syntyneet Luokka:Vuonna 1925 kuolleet
La Flèche Wallonne 2022

La Flèche Wallonne 2022 oli järjestyksessään 86. maantiepyöräilyn miesten La Flèche Wallonne -kilpailu. Se käytiin 202,1 kilometrin reitillä Blegnystä Mur de Huy'hin 20. huhtikuuta 2022. Kilpailu kuului UCI World Touriin. Dylan Teuns voitti kilpailun. Hän aloitti loppukirin 300 metriä ennen maalia, eikä Alejandro Valverde pystynyt ohittamaan häntä. Aleksandr Vlasov sijoittui kolmanneksi. Samana päivänä ajettiin myös 25. kerran naisten La Flèche Wallonne. Kilpailu alkoi Huysta ja maalina oli miesten tapaan Mur de Huyn nousu. Kilpailun pituus oli 133,4 kilometriä, ja se kuului UCI Women's World Touriin. Marta Cavalli voitti kilpailun noustuaan viimeisen sadan metrin aikana ohi Annemiek van Vleutenin, joka oli aloittanut loppukirinsä 350 metriä ennen maalia. Demi Vollering sijoittui kolmanneksi. == Miesten kilpailun tulokset == == Miesten kilpailuun osallistuneet joukkueet == Lähde: Pro Cycling Stats == Naisten kilpailun tulokset == == Naisten kilpailuun osallistuneet joukkueet == == Lähteet == Luokka:La Flèche Wallonne Luokka:Pyöräilykausi 2022
Pöytätenniksen Euroopan-mestaruuskilpailut 2022

Pöytätenniksen Euroopan-mestaruuskilpailut 2022 kilpailtiin 13.–21. elokuuta Münchenissä, Saksassa. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Menestynein maa oli Itävalta. Miesten kaksinpelin mestaruuden voitti saksalainen Dang Qiu ja naisten kaksinpelin mestaruuden itävaltalainen Sofia Polcanova. Polcanova voitti myös naisten nelinpelin mestaruuden parinaan romanialainen Bernadette Szőcs. Miesten nelinpelin mestaruuden voitti ruotsalaispari Mattias Falck / Kristian Karlsson. Sekanelinpelin mestarit olivat Ranskaa edustaneet Jia Nan Yuan ja Emmanuel Lebesson. == Lähteet == 2022 Luokka:Vuoden 2022 urheilu Luokka:Münchenin urheilu
Ravil Gainutdin

Ravil Ismagilovitš Gainutdinov (, ; s. 25. elokuuta 1959, Neuvostoliitto) on Moskovassa toimiva yksi Venäjän valtion päämufteista ja Venäjän muftien neuvoston puheenjohtaja, arvonimeltään šeikki. Häntä on kutsuttu venäläisen islamin tärkeimmiksi henkilöiksi. Gainutdin on etnisyydeltään Volgan tataari. Hän on vieraillut myös Suomen tataariyhteisön keskuudessa. vasen|pienoiskuva|Moskovan suurmoskeijan avajaiset 2015. Presidentti Vladimir Putin ja hänen vieressään oikealla Ravil Gainutdin. Gainutdin on palkittu lukuisasti hänen ”suuresta panoksestaan etnisyyksien ja uskontojen välisen rauhan ja harmonian vahvistamisesta yhteiskunnassa”. Gainutdin oli mukana allekirjoittamassa vuoden 2007 avointa kirjettä ”Yhteinen sana meidän ja sinun välillä”, joka vaati muslimien ja kristittyjen välistä rauhaa.Филатов С. Б. Духовное управление мусульман Европейской части России (ДУМЕР) и Духовное управление мусульман Азиатской части России (ДУМАЧР) // Современная религиозная жизнь России. Опыт систематического описания / Отв. ред. М. Бурдо, С. Б. Филатов. — М.: Логос, 2005. — Т. III. — С. 91—103. — 464 с. — 2000 экз. — ISBN 5-98704-044-2.Baibulat, Muazzez: Tampereen Islamilainen Seurakunta: juuret ja historia. Tampere: Tampereen islamilainen seurakunta, 2004. ISBN 952-91-6753-9. (s.84) Gainutdin on todennut muslimien olevan yhtä tärkeä osa Venäjää kuin kristittyjen. Aiheeseen liittyen hän on ilmaissut seuraavasti: "Yhdyn 1800-luvun erinomaisen venäläisen historioitsijan Karamzinin näkemykseen, jonka mukaan Moskova on suuruutensa velkaa Kultaisen ordan kaaneille. Tämä koskee kuitenkin myös koko Venäjää, sillä kaanien poliittisen tahdon ansiosta hajallaan olevien ruhtinaskuntien kerääminen Moskovan ympärille alkoi." Gainutdin on myös puhunut Duginin tavoin "moninapaisesta maailmasta" ja kehunut Venäjän yhteistyötä islamilaisten maiden kanssa.Dugin, Alexander: The Fourth Political Theory, s. 213. Arktos Media, 2012 Gainutdin osoitti vuonna 2022 tukensa Ukrainan hyökkäykselle ja kehotti "venäläisiä muslimeja olemaan valmiita auttamaan isänmaataan taistelussa fasismia vastaan, aivan kuten aikaisemminkin historiassa". == Lähteet == == Aiheesta muualla == * Moskeijaan johtanut tie - dokumentti Suomen tataareista; Gainutdin kohdassa 4:00 * Равил хәзрәт Гайнетдин белән әңгәмә (haastattelu tataarin kielellä) * Президент РФ Владимир Путин вручил Орден Главе мусульман России Муфтию Шейху Равилю Гайнутдину (Putin palkitsee Gainutdinin) Luokka:Venäläiset virkamiehet Luokka:Islamin tutkijat Luokka:Tataarit Luokka:Vuonna 1959 syntyneet Luokka:Elävät henkilöt
Joseph Hardtmuth

Joseph Hardtmuth (13. helmikuuta 1758 Asparn, Itävalta – 23. toukokuuta 1816 Wien, ItävaltaJosef Hardtmuth liechtensteincollections.at Viitattu 6.1.2023 ) oli wieniläinen lyijykynien valmistaja. Hän oli Liechtensteinin ruhtinashuoneen arkkitehti. Hän keksi vuonna 1795 uuden lyijykynien valmistustavan. Hardtmuthin ansiot lyijykynäteollisuuden kehittäjänä jäivät osittain varjoon siksi, että samoihin aikoihin ranskalainen Conté keksi saman valmistusmenetelmän. L. & C. Hardtmuthin kynien tuotenimeksi tuli Koh-i- noor.Hardtmuth, Josef Tietosanakirja. Osa 11. Täydennnysosa. Palsta 343. Tietosanakirja-osakeyhtiö 1922 Hardtmuth perusti tehtaan Wieniin vuonna 1790. Hänen poikansa Carl siirsi sen vuonna 1848 Wienistä České Budějoviceen. Keltaisten lyijykynien menestyttyä tehtaan nimeen liitettiin 1898 Koh-i- noor.History, Koh-i-noor.cz Tehdas ei enää ole Hardtmuthin suvun omistuksessa, vaan sen omistaa tšekkiläinen Bříza-sukuAbout us Koh-i-noor.cz Viitattu 6.1.2023 . == Lähteet == ==Aiheesta muualla== Luokka:Itävaltalaiset arkkitehdit Luokka:Vuonna 1758 syntyneet Luokka:Vuonna 1816 kuolleet